**Paziņojums par līdzdalības iespējām likumprojekta "Grozījumi Maksātnespējas likumā" (līdz 2021. gada 8. martam).**

**Paziņojums par līdzdalības iespējām tiesību aktu izstrādes procesā**

|  |  |  |
| --- | --- | --- |
| 1. | **Dokumenta veids** | Likumprojekts.  |
| 2. | **Dokumenta nosaukums** | Likumprojekts "Grozījumi Maksātnespējas likumā". |
| 3. | **Politikas joma un nozare vai teritorija** | Tieslietu politika. |
| 4. | **Dokumenta mērķgrupas** | Administratora amata pretendenti, administratori, kreditori, parādnieki un citas maksātnespējas procesā iesaistītās personas. |
| 5. | **Dokumenta mērķis un sākotnēji identificētās problēmas būtība** | Ar likumprojektu tiks ieviests tiesiskais regulējums, kas nodrošinās maksātnespējas procesa administratora (turpmāk – administrators) amata apliecības ar piecu gadu derīguma termiņu izdošanu, vienlaikus paredzot arī izmaiņas administratora eksaminācijas procesa organizēšanā, kā arī ieviesti papildu mehānismi maksātnespējas procesa izmaksu kontrolei ar mērķi tās samazināt un veicināt maksātnespējas procesa caurspīdīgumu. Ar likumprojektu tiks ieviests regulējums, lai nodrošinātu efektīvāku maksātnespējas procesu norisi tajos gadījumos, kad tiek sastādīts ziņojums par parādnieka mantas neesamību.Tāpat ar likumprojektu tiks precizēti gadījumi, kad Maksātnespējas kontroles dienests var pieņemt lēmumu par administratora atcelšanu no amata un atstādināšanu no administratora amata darbības veikšanu, kā arī ierobežojuma noteikšanu ieņemt administratora vai tiesiskās aizsardzības procesa uzraugošās personas amatu, ja ir piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punkta sankcija par darbības pārtraukšanu vai darbības apturēšanu.  |
| 6. | **Dokumenta izstrādes laiks un plānotā virzība** | Likumprojektus plānots iesniegt izskatīšanai Valsts sekretāru sanāksmē, tiklīdz tiks nodrošināta sabiedrības līdzdalība.  |
| 7. | **Dokumenti** | 1. Likumprojekts "Grozījumi Maksātnespējas likumā" (datne: TMLik\_180221\_MNL) uz 6 lapām;2. Likumprojekta "Grozījumi Maksātnespējas likumā" sākotnējās ietekmes novērtējuma ziņojums (anotācija): (datne: TMAnot\_180221\_MNL) uz 26 lapām. |
| 8. | **Sabiedrības pārstāvju iespējas līdzdarboties** | Sabiedrības pārstāvjiem ir iespēja līdzdarboties likumprojekta izstrādē, sniedzot rakstiski viedokli, līdz **2021. gada 8. martam.** |
| 9. | **Pieteikšanās līdzdalībai** | Sabiedrības pārstāvjus lūgums sniegt viedokli, nosūtot to uzTieslietu ministrijas elektroniskā pasta adresi: tm.kanceleja@tm.gov.lv.  |
| 10. | **Cita informācija** | Nav. |
| 11. | **Atbildīgā amatpersona** | Tieslietu ministrijas Nozaru politikas departamenta direktore O. Zeile, e-pasts: Olga.Zeile@tm.gov.lv; 67036134.  |